અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓની ધાક ગેરકાયદે બાંધકામોની પ્રવૃત્તિઓ કરનારા પર રહી નથી તેની પ્રતીતિ અવારનવાર તંત્ર દ્વારા આવા બાંધકામોમાં વસવાટ ન કરવા અંગે અપાતી જાહેર નોટિસથી થઇ જાય છે. રોડ પરના દબાણો કુદકે ને ભુસકે વધી રહ્યા છે. પરિણામે ટીપી રસ્તા ખુલ્લા કરી શકાતા નથી, પરંતુ એક વખત સીલ માર્યા બાદ તે સીલની ઐસી કી તૈસી કરીને ધંધાનો ધમધમાટ ચાલુ રાખનારા લેભાગુ તત્ત્વોથી સત્તાવાળાઓની વારંવાર નાલેશી થઇને શરમજનક સ્થિતિમાં મુકાઇ રહ્યા છે. તાજેતરમાં એસજી હાઇવે પર ધમધમતા ખેતલાઆપા ટી સ્ટોલ સહિતના છુટાછવાયા છ-સાત કાચા બાંધકામ ધરાવતા ધંધાર્થીઓના એકમોને સીલ મરાયા બાદ પણ આ એકમો સીલની ઐસી કી તૈસી કરીને પોતાના ધંધાનો ધમધમાટ ચાલુ રાખતા ફરીથી મ્યુનિસિપલ કોર્પોરેશનનું તંત્ર ગાફેલ